Πρόταση κανονισμού (ΕΚ, Ευρατόμ) του Συμβουλίου για την τροποποίηση του κανονισμού (ΕΚ, Ευρατόμ) αριθ. 58/97 για τις στατιστικές διάρθρωσης των επιχειρήσεων (97/C 310/04) (Κείμενο που παρουσιάζει ενδιαφέρον για τον ΕΟΧ) COM(97) 411 τελικό - 97/0232(CNS)

(Υποβλήθηκε από την Επιτροπή στις 8 Σεπτεμβρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 213,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι ο κανονισμός (ΕΚ, Ευρατόμ) αριθ. 58/97 του Συμβουλίου (1) θέσπισε ένα κοινό πλαίσιο για τη συλλογή, την κατάρτιση, τη διαβίβαση και την αξιολόγηση των κοινοτικών στατιστικών σχετικά με τη διάρθρωση, τις δραστηριότητες, την ανταγωνιστικότητα και τις επιδόσεις των επιχειρήσεων εντός της Κοινότητας 7

ότι οι εξελίξεις της κοινοτικής ολοκλήρωσης στον οικονομικό και κοινωνικό τομέα απαιτούν την επέκταση του προαναφερθέντος πλαισίου στον ασφαλιστικό τομέα 7

ότι η κατάρτιση εθνικών και περιφερειακών λογαριασμών, σύμφωνα με τον κανονισμό (ΕΚ) αριθ. 2223/96 του Συμβουλίου (2) απαιτεί συγκρίσιμες, πλήρεις και αξιόπιστες στατιστικές ασφαλίσεων 7

ότι είναι ως εκ τούτου αναγκαίο να τροποποιηθεί ο κανονισμός (ΕΚ, Ευρατόμ) αριθ. 58/97 με βάση τα στοιχεία των οδηγιών 92/49/ΕΟΚ (3), και 92/96/ΕΟΚ (4) του Συμβουλίου, όπως τροποποιήθηκαν από την οδηγία 95/26/ΕΚ του Ευρωπαϊκού Κοινοβουλίου και του Συμβουλίου (5) για την ολοκλήρωση της εσωτερικής αγοράς στον τομέα των ασφαλίσεων ζημιών και ζωής, καθώς και της οδηγίας 91/674/ΕΟΚ του Συμβουλίου (6), σχετικά με τους ετήσιους και ενοποιημένους λογαριασμούς των ασφαλιστικών επιχειρήσεων 7

ότι ζητήθηκε η γνώμη της επιτροπής στατιστικού προγράμματος (7) και της επιτροπής ασφαλιστικών θεμάτων (8),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ, Ευρατόμ) αριθ. 58/97 τροποποιείται ως εξής:

1. Στο άρθρο 5 προστίθεται η ακόλουθη περίπτωση:

«- μια λεπτομερής ενότητα για στατιστικές διάρθρωσης των ασφαλίσεων που ορίζεται στο παράρτημα 5».

2. Προστίθεται ως παράρτημα 5 το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 14 της 17. 1. 1997, σ. 1.

(2) ΕΕ L 310 της 30. 11. 1996, σ. 1.

(3) ΕΕ L 228 της 11. 8. 1992, σ. 1.

(4) ΕΕ L 360 της 9. 12. 1992, σ. 1.

(5) ΕΕ L 168 της 18. 7. 1995, σ. 7.

(6) ΕΕ L 374 της 31. 12. 1991, σ. 7.

(7) ΕΕ L 181 της 28. 6. 1989, σ. 47.

(8) ΕΕ L 374 της 31. 12. 1991, σ. 32.

ΠΑΡΑΡΤΗΜΑ

«ΠΑΡΑΡΤΗΜΑ 5

ΛΕΠΤΟΜΕΡΗΣ ΕΝΟΤΗΤΑ ΓΙΑ ΣΤΑΤΙΣΤΙΚΕΣ ΔΙΑΡΘΡΩΣΗΣ ΤΩΝ ΑΣΦΑΛΙΣΕΩΝ

Τμήμα 1

Στόχοι

Στόχος του παρόντος παραρτήματος είναι η θέσπιση κοινού πλαισίου για τη συλλογή, κατάρτιση, διαβίβαση και αξιολόγηση των κοινοτικών στατιστικών σχετικά με τη διάρθρωση, τη δραστηριότητα, τις επιδόσεις και την ανταγωνιστικότητα των ασφαλιστικών υπηρεσιών. Η παρούσα ενότητα περιλαμβάνει έναν λεπτομερή κατάλογο των χαρακτηριστικών για τα οποία καταρτίζονται στατιστικές με σκοπό τη βελτίωση των γνώσεων της εθνικής, κοινοτικής και διεθνούς ανάπτυξης του ασφαλιστικού τομέα.

Τμήμα 2

Πεδίο εφαρμογής

Οι προς κατάρτιση στατιστικές αφορούν τους τομείς που αναφέρονται στο άρθρο 2 σημεία i), ii) και iii) του κανονισμού, ιδίως δε:

1. τη λεπτομερή ανάλυση της διάρθρωσης, της δραστηριότητας, των επιδόσεων και της ανταγωνιστικότητας των ασφαλιστικών επιχειρήσεων,

2. την ανάπτυξη και την κατανομή της συνολικής επιχειρηματικής δραστηριότητας και της επιχειρηματικής δραστηριότητας κατά προϊόν, τα πρότυπα πελατών, τις διεθνείς δραστηριότητες, την απασχόληση, της επενδύσεις, τα ίδια κεφάλαια και τις τεχνικές διατάξεις.

Τμήμα 3

Κάλυψη

1. Οι στατιστικές αυτές καταρτίζονται για όλες τις δραστηριότητες του τμήματος 66 της NACE αναθ. 1 εκτός της τάξης 66.02.

2. Η κατάρτιση στατιστικών καλύπτει τις ακόλουθες επιχειρήσεις:

- ασφαλιστικές επιχειρήσεις εκτός του κλάδου ζωής: όλες όσες αναφέρονται στο άρθρο 2 παράγραφος 1 στοιχείο α) της οδηγίας 91/674/ΕΟΚ του Συμβουλίου (1),

- επιχειρήσεις ασφαλίσεων ζωής: όλες όσες αναφέρονται στο άρθρο 2 παράγραφος 1 στοιχείο β) της οδηγίας 91/674/ΕΟΚ,

- ειδικευμένες αντασφαλιστικές επιχειρήσεις: όλες όσες αναφέρονται στο άρθρο 2 παράγραφος 1 στοιχείο γ) της οδηγίας 91/674/ΕΟΚ,

- επιχειρήσεις της ένωσης ασφαλιστών με την επωνυμία "Lloyd's": όλες όσες αναφέρονται στο άρθρο 4 της οδηγίας 91/674/ΕΟΚ του Συμβουλίου,

- μεικτές ασφαλιστικές επιχειρήσεις: όλες όσες ασκούν δραστηριότητες ασφαλίσεων ζωής και ζημιών.

3. Πέρα από τις επιχειρήσεις που αναφέρονται στην παράγραφο 2, οι κλάδοι ασφαλιστικών επιχειρήσεων που αναφέρονται στον τίτλο ΙΙΙ των οδηγιών 73/239/ΕΟΚ (1) και 79/267/ΕΟΚ (2) του Συμβουλίου και των οποίων η δραστηριότητα εμπίπτει σε μια από τις τάξεις της NACE αναθ. 1 που αναφέρονται στην παράγραφο 1 εξομοιώνονται με τις αντίστοιχες επιχειρήσεις που ορίζονται στην παράγραφο 2.

4. Για σκοπούς εναρμόνισης των κοινοτικών στατιστικών τα κράτη μέλη μπορούν να εξαιρέσουν τις επιχειρήσεις που αναφέρονται στο άρθρο 3 της οδηγίας 73/239/ΕΟΚ και στο άρθρο 2 παράγραφοι 2 και 3 και στα άρθρα 3 και 4 της οδηγίας 79/267/ΕΟΚ.

Τμήμα 4

Χαρακτηριστικά

1. Τα χαρακτηριστικά και οι στατιστικές που εμφανίζονται στον κατάλογο Α της παραγράφου 3 και στον κατάλογο Β της παραγράφου 4 καταρτίζονται έτσι όπως ορίζεται στο τιμήμα 5. Όταν τα χαρακτηριστικά προκύπτουν άμεσα από τους ετήσιους λογαριασμούς, οι λογιστικές χρήσεις που λήγουν στη διάρκεια ενός έτους αναφοράς εξομοιώνονται με το εν λόγω έτος αναφοράς.

2. Στους καταλόγους Α και Β τα χαρακτηριστικά που αφορούν τις επιχειρήσεις ασφαλίσεων ζωής δηλώνονται με τον αριθμό 1, εκείνα που αφορούν τις επιχειρήσεις ασφαλίσεων ζημιών με τον αριθμό 2, εκείνα που αφορούν τις μεικτές ασφαλιστικές επιχειρήσεις με τον αριθμό 3, εκείνα που αφορούν τις ειδικευμένες αντασφαλιστικές επιχειρήσεις με τον αριθμό 4, εκείνα που αφορούν τη δραστηριότητα ασφάλισης ζωής μεικτών ασφαλιστικών επιχειρήσεων με τον αριθμό 5 και εκείνα που αφορούν τη δραστηριότητα ασφάλισης ζημιών (συμπεριλαμβανομένων των αναληφθεισών αντασφαλίσεων) μεικτών ασφαλιστικών επιχειρήσεων με τον αριθμό 6.

3. Ο κατάλογος Α περιλαμβάνει τις ακόλουθες πληροφορίες:

i) τα χαρακτηριστικά που αναφέρονται στο άρθρο 6 της οδηγίας 91/674/ΕΟΚ του Συμβουλίου και αφορούν επιχειρήσεις ασφαλίσεων ζωής, επιχειρήσεις ασφαλίσεων ζημιών, μεικτές ασφαλιστικές επιχειρήσεις και ειδικευμένες αντασφαλιστικές επιχειρήσεις 7 ενεργητικό του ισολογισμού: στοιχεία Γ Ι (με ξεχωριστή αναφορά των γηπέδων-οικοπέδων και των κτιρίων τα οποία χρησιμοποιεί μια ασφαλιστική επιχείρηση για την άσκηση των δραστηριοτήτων της), Γ ΙΙ, Γ ΙΙ 1 + Γ ΙΙ 3 ομαδοποιημένα, Γ ΙΙ 2 + Γ ΙΙ 4 ομαδοποιημένα, Γ ΙΙΙ, Γ ΙΙΙ 1, Γ ΙΙΙ 2, Γ ΙΙΙ 3, Γ ΙΙΙ 4, Γ ΙΙΙ 5, Γ ΙΙΙ 6 + Γ ΙΙΙ 7 ομαδοποιημένα, Γ IV, Δ 7 παθητικό του ισολογισμού: στοιχεία Α, Α Ι, Α ΙΙ + Α ΙΙΙ + Α IV ομαδοποιημένα, Β, Γ 1 α (με ξεχωριστή αναφορά των δραστηριοτήτων ασφαλίσεων ζωής και ασφαλίσεων ζημιών των μεικτών επιχειρήσεων), Γ 2 α (με ξεχωριστή αναφορά των δραστηριοτήτων ασφαλίσεων ζωής και ασφαλίσεων ζημιών των μεικτών επιχειρήσεων), Γ 3 α (με ξεχωριστή αναφορά των δραστηριοτήτων ασφαλίσεων ζωής και ασφαλίσεων ζημιών των μεικτών επιχειρήσεων), Γ 4 α, Γ 5, Γ 6 α, Δ α, Ζ ΙΙΙ (χωρίς ξεχωριστή αναφορά των μετατρέψιμων δανείων), Ζ IV 7

ii) τα χαρακτηριστικά που αναφέρονται στο άρθρο 34 τμήμα Ι της οδηγίας 91/674/ΕΟΚ και αφορούν ασφαλιστικές επιχειρήσεις του κλάδου ζημιών και ειδικευμένες αντασφαλιστικές επιχειρήσεις και τις ασφαλιστικές δραστηριότητες ζημιών των μεικτών ασφαλιστικών επιχειρήσεων: στοιχεία που αναφέρονται στα σημεία 1 α, 1 β, 1 γ, 1 δ, 2, 4 α αα, 4 α ββ, 4 β αα, 4 β ββ, 7 (μεικτό ποσό), 7 δ, 9, 10 (με ξεχωριστή αναφορά του μεικτού και του καθαρού ποσού) 7

iii) τα χαρακτηριστικά που αναφέρονται στο άρθρο 34 τμήμα ΙΙ της οδηγίας 91/674/ΕΟΚ και αφορούν ασφαλιστικές επιχειρήσεις του κλάδου ζωής και ασφαλιστικές δραστηριότητες ζωής των μεικτών επιχειρήσεων: στοιχεία που αναφέρονται στα σημεία 1 α, 1 β, 1 γ (με ξεχωριστή αναφορά του μεικτού ποσού και της αναλογίας των αντασφαλιστών), 2, 3, 5 α αα, 5 α ββ, 5 β αα, 5 β ββ, 6 α αα, 6 α ββ, 8 (μεικτό ποσό) 8 δ, 9, 10, 12, 13 (με ξεχωριστή αναφορά του μεικτού και του καθαρού ποσού) 7

iv) τα χαρακτηριστικά που αναφέρονται στο άρθρο 34 τμήμα ΙΙΙ της οδηγίας 91/674/ΕΟΚ και αφορούν ασφαλιστικές επιχειρήσεις του κλάδου ζωής, ασφαλιστικές επιχειρήσεις του κλάδου ζημιών, μεικτές επιχειρήσεις και ειδικευμένες αντασφαλιστικές επιχειρήσεις: στοιχεία που αναφέρονται στα σημεία 3, 4 (μόνο για επιχειρήσεις ασφαλίσεων ζωής και για μεικτές επιχειρήσεις), 5, 6 (μόνο για επιχειρήσεις ασφαλίσεων ζημιών, για μεικτές και για ειδικευμένες αντασφαλιστικές επιχειρήσεις), 7, 8, 9 + 14 + 15 ομαδοποιημένα, 10 (πριν την καταβολή φόρων), 13, 16 7

v) τα χαρακτηριστικά που αναφέρονται στο άρθρο 63 της οδηγίας 91/674/ΕΟΚ και αφορούν:

- επιχειρήσεις ασφαλίσεων ζωής και ασφαλίσεων ζημιών και ασφαλιστικές δραστηριότητες ζωής και ζημιών μεικτών ασφαλιστικών επιχειρήσεων: μεικτά ασφάλιστρα από πρωτασφαλίσεις εγγεγραμμένα κατά (υπο)κατηγορίες της CPA (5ψήφιο επίπεδο και υποκατηγορίες 66.03.21, 66.03.22),

- επιχειρήσεις ασφαλίσεων ζημιών και ασφαλιστικές δραστηριότητες ζημιών μεικτών ασφαλιστικών επιχειρήσεων: μεικτές ασφαλιστικές αποζημιώσεις, πρωτασφάλιση, έξοδα εκμετάλλευσης, πρωτασφάλιση και υπόλοιπο της αντασφάλισης, πρωτασφάλιση, όλα ως μεταβλητές κατά (υπο)κατηγορίες της CPA (5ψήφιο επίπεδο και υποκατηγορίες 66.03.21, 66.03.22),

- ασφαλιστικές επιχειρήσεις του κλάδου ζωής και ασφαλιστικές δραστηριότητες ζωής μεικτών ασφαλιστικών επιχειρήσεων: μεικτά ασφάλιστρα από πρωτασφαλίσεις εγγεγραμμένα σύμφωνα με την κατανομή του τμήματος ΙΙ, σημείου 1,

- ασφαλιστικές επιχειρήσεις του κλάδου ζωής και του κλάδου ζημιών και ασφαλιστικές δραστηριότητες ζωής και ζημιών μεικτών ασφαλιστικών επιχειρήσεων: γεωγραφική κατανομή των μεικτών ασφαλίστρων από πρωτασφαλίσεις εγγεγραμμένων στο κράτος μέλος της έδρας της επιχείρησης, σε άλλα κράτη μέλη, σε άλλες χώρες του ΕΟΧ, στην Ελβετία, στις ΗΠΑ,στην Ιαπωνία, σε τρίτες χώρες 7

vi) τα χαρακτηριστικά που αναφέρονται στο άρθρο 64 της οδηγίας 91/674/ΕΟΚ του Συμβουλίου και αφορούν: ασφαλιστικές επιχειρήσεις του κλάδου ζωής, του κλάδου ζημιών, μεικτές ασφαλιστικές επιχειρήσεις και ειδικευμένες αντασφαλιστικές επιχειρήσεις: προμήθειες για τις δραστηριότητες πρωτασφάλισης (εκτός των ειδικευμένων αντασφαλιστικών επιχειρήσεων) και συνολικές ασφαλιστικές δραστηριότητες 7

vii) τα πρόσθετα χαρακτηριστικά που αναφέρονται παρακάτω:

>ΘΕΣΗ ΠΗΝΑΚΑ>

4. Ο κατάλογος Β περιλαμβάνει τις ακόλουθες πληροφορίες:

α) τα χαρακτηριστικά που αναφέρονται στο άρθρο 34 τμήμα Ι της οδηγίας 91/674/ΕΟΚ και αφορούν τις επιχειρήσεις ασφαλίσεων κατά ζημιών και τις ειδικευμένες αντασφαλιστικές επιχειρήσεις και την ασφαλιστική δραστηριότητα ζημιών των μεικτών ασφαλιστικών επιχειρήσεων: σημεία 3, 5, 6, 8 7

β) τα χαρακτηριστικά που αναφέρονται στο άρθρο 34 τμήμα ΙΙ της οδηγίας 91/674/ΕΟΚ και αφορούν τις επιχειρήσεις ασφαλίσεων ζωής και τις δραστηριότητες ασφαλίσεων ζωής μεικτών ασφαλιστικών επιχειρήσεων: σημεία 4, 6 β, 7, 11 7

γ) τα πρόσθετα χαρακτηριστικά που αναφέρονται παρακάτω:

>ΘΕΣΗ ΠΗΝΑΚΑ>

Τμήμα 5

Πρώτο έτος αναφοράς

Το πρώτο έτος αναφοράς για το οποίο καταρτίζονται ετήσιες στατιστικές είναι το ημερολογιακό έτος 1996 για τα χαρακτηριστικά και τις στατιστικές του καταλόγου Α και το ημερολογιακό έτος 2000 για τα χαρακτηριστικά και τις στατιστικές του καταλόγου Β.

Τμήμα 6

Παραγωγή αποτελεσμάτων

Τα αποτελέσματα κατανέμονται σύμφωνα με το 4-ψήφιο επίπεδο (τάξεις) της ονοματολογίας NACE αναθ. 1.

Τμήμα 7

Διαβίβαση αποτελεσμάτων

Τα αποτελέσματα διαβιβάζονται μέσα σε προθεσμία 12 μηνών από το τέλος του έτους αναφοράς για τις επιχειρήσεις που αναφέρονται στο τμήμα 3, εκτός από τις ειδικευμένες αντασφαλιστικές επιχειρήσεις, για τις οποίες τα αποτελέσματα διαβιβάζονται μέσα σε προθεσμία 18 μηνών από το τέλος της περιόδου αναφοράς.

Τμήμα 8

Επιτροπή ασφαλιστικών θεμάτων

Η Επιτροπή ενημερώνει την επιτροπή ασφαλιστικών θεμάτων, η οποία έχει συσταθεί με την οδηγία 91/675/ΕΟΚ του Συμβουλίου (1), σχετικά με την εφαρμογή της παρούσας ενότητας και σχετικά με την ανάληψη κάθε μέτρου για την προσαρμογή στις οικονομικές και τεχνικές εξελίξεις που αφορούν τη συλλογή και στατιστική επεξεργασία των στοιχείων, την επεξεργασία και διαβίβαση των αποτελεσμάτων, που αποφασίστηκαν σύμφωνα με τη διαδικασία του άρθρου 13 του παρόντος κανονισμού.

Τμήμα 9

Μεταβατική περίοδος

Για τους σκοπούς της παρούσας λεπτομερούς ενότητας για τις στατιστικές διάρθρωσης των ασφαλίσεων, οι μεταβατικές περίοδοι δεν μπορούν να υπερβούν τα τρία έτη από την αρχή των πρώτων ετών αναφοράς για την κατάρτιση των στατιστικών που αναφέρονται στο τμήμα 5.

(1) ΕΕ L 374 της 31. 12. 1991, σ. 7.

(1) ΕΕ L 228 της 16. 8. 1973, σ. 13.

(2) ΕΕ L 63 της 13. 3. 1979, σ. 13.

(2) ΕΕ L 374 της 31. 12. 1991, σ. 32».